ऑयल पेंटिंग की उम्र सौ साल बनाए रखने के तरीके बताए
अलवर. वर्कशॉप के दूसरे दिन पेंटिंग के बारे में जानकारी लेते प्रतिभागी।
भास्कर संवाददाता | अलवर
राजकीयसंग्रहालय में ऑयल पेंटिंग संरक्षण पर आयोजित चार दिवसीय वर्कशॉप के दूसरे दिन गुरुवार को खराब हो चुकी ऑयल पेंटिंग को कैसे ठीक किया जाए, इस बारे में प्रायोगिक जानकारी दी गई। पहले पेटिंग का प्रलेखन तैयार किया गया। इसके बाद पेंटिंग में क्या खराबी है, उसकी सूची बनाई गई। फिर खराब हुई पेंटिंग को उसके मूल स्वरूप से छेड़छाड़ किए बिना ठीक करने का कार्य शुरू हुआ। मुख्य वक्ता नीदरलैंड से आई एसआरएएल की हैड ऑफ एजुकेशन एथ सेय्मोर ने प्रोजेक्टर के माध्यम से बताया कि सही तरह से रखी जाए तो ऑयल पेंटिंग की उम्र करीब 100 साल तक होती है। यह पेंटिंग के रखने का स्थान और वहां के वातावरण पर भी निर्भर करता है। वर्कशॉप में राजस्थान विश्वविद्यालय जयपुर के विद्यार्थी, आर्टिस्ट, फ्रीलांसर, नेशनल म्यूजियम इंस्टीट्यूट दिल्ली, इंटेक दिल्ली इंदिरागांधी कला केंद्र दिल्ली के सदस्य भाग ले रहे हैं।
इसस्थिति में पेंटिंग खराब होने की संभावना अधिक : आर्द्रता50 से अधिक 40 से कम हो, तापमान 25 डिग्री से अधिक हो, अधिक सीलन नमी वाला स्थान हो, टांगने रखने के स्थान सही नहीं हो, तो आॅयल पेंटिंग खराब हो सकती है।
hin_Deva mag_Deva bho_Deva hin_Deva hin_Deva